André Dumas

André Dumas (Montauban, Frantzia, 1918ko abenduaren 7a - La Roche-sur-Yon, Frantzia, 1996ko ekainaren 23a) teologoa eta frantsesezko idazlea izan zen.

 Bizitza 

Filosofia eta teologia ikasi zuen Montpellier, Paris eta Basileako unibertsitateetan. Ikasle kristauen elkarteko idazkaria, Paueko Eliza Erreformatuko artzaina eta Parisko Teologia Protestanteko Fakultateko filosofia eta etikako irakaslea izan zen. Réforme astekariko buru eta Esprit aldizkariko erredakzio-taldeko kide izan zen.

1975ean abortuari buruzko eztabaidetan hartu zuen parte, bere emazte Francine Dumasekin batera. Parisko Ikerketa Ekumenikoen Institutuan irakasle izan zen, eta protestanteen eta beste kristauen arteko elkarrizketa sortzen lan eskerga egin zuen, gainerako erlijioak albo batera utzi gabe.

Lan hauek idatzi zituen: Le Contrôle des naissances. Opinions protestantes (1965, Jaiotzen kontrola. Protestanteen iritziak), Croire et douter (1971, Sinesmena eta zalantza), Cent Prières possibles (1982, Ehun otoitz posible), L´Amour et la mort au cinéma (1983, Maitasuna eta heriotza zineman), Protestants (1987) eta Marie de Nazareth (1989).

 Kanpo estekak 

  DUMAS ANDRÉ (1918-1996), Encyclopaedia Universalis.
  André Dumas - Yad Vashem website

 Erreferentziak 

Kategoria:Frantziako apaizak
Kategoria:Apaiz protestanteak
Kategoria:Frantsesezko idazleak
Kategoria:Frantziako idazleak
Kategoria:XX. mendeko Frantziako idazleak